Аишәа-чара ианахатәалакгьы рацәак ижәуам, лаԥшыла ашьаԥа иҵатәоу зегьы еимдо, ирҳәо-ируа, рҵас-ҟазшьақәа, рхымҩаԥгашьақәа дрызхәыцуа, ҭынч дтәоуп, акы-ҩба ҵәыца иижәыз маҷ-маҷ игәы арԥшаауа, ихаҿы иҟоу амшьамба жәпа далԥшны ажәҩан шимбогьы, уи аҵаулара иқәыӷәӷәо, аҳәынҵәа ҟамларц азы ашьаԥа иҵарԥсаз ацәыцә-сса ишьапы шылагылоугьы, адгьыл агәеисыбжьы иныруа.